Í dag fyllir Eivin Olsen, bedingsmeistari á Skála, 60 ár. Eivin er úr góðum bergi brotin, og tað kann róliga sigast, at hann hevur traðkað sínar barnaskógvar á bedingini. Pápi hansara var Jógvan Olsen, Jógvan á beding, ið eisini var bedingsmeistari í nærum ein mansaldur, og abbi hansara var navnframi smiðjumeistarin, Eliesar Olsen, so skipasmiðjan hevur sítt stóra pláss í ættarsøgu Eivins.